Óska eftir verðmati á Orkuveitu Reykjavíkur Eiríkur Ólafsson fjármálastjóri Borgarbyggðar og starfandi sveitarstjóri sendi í marsmánuði Akraneskaupstað og Reykjavíkurborg bréf fyrir hönd byggðarráðs Borgarbyggðar þar sem óskað er eftir því að verðmat á Orkuveitu Reykjavíkur fari fram . Borgarbyggð á 0,93% hlut í OR . Í bréfinu kemur fram að á árinu 2015 hafi verið mikil umræða innan sveitarstjórnar Borgarbyggðar um hagræðingu í rekstri sveitarfélagsins og voru skipaðir vinnuhópar um ýmis mál . „ Vinnuhópurinn lagði til að farið verði í verðmat á fyrirtækinu í samvinnu við meðeigendur . Í framhaldi af því verðmati verði skoðað hvort selja eigi hluta af eignarhlutanum eða jafnvel allan , “ segir í bréfinu . Bæjarráð Akraneskaupstaðar hefur falið Regínu Ásvaldsdóttur bæjarstjóra að afla frekari upplýsinga um málið en samkvæmt Eiríki Ólafssyni hafa engin viðbrögð enn komið frá Reykjavíkurborg . „ Ég á alveg eins von á því að þetta verði rætt í tengslum við aðalfundina , sem fyrirhugaðir eru hjá Orkuveitunni í næstu viku , “ segir Eiríkur .